Dawson City

Dawson City is 'n dorp in die Kanadese gebied Yukon. Dit is onafskeidbaar gekoppel aan die Klondike Goudstormloop (1896–99). Die bevolking het tydens die 2016-sensus 1 375 inwoners getel, wat dit die tweede grootste dorp in Yukon maak.

 Geskiedenis 
links|duimnael| 'n Paktrein in Dawson, 1899 (gefotografeer deur Eric A. Hegg )
In prehistoriese tye is die gebied gebruik vir jag/versameling deur die Hän-sprekende mense van die Tr'ondëk Hwëch'in en hul voorouers. Die hart van hul vaderland was Tr'ochëk, 'n visserskamp by die samevloeiing van die Klondike-rivier en Yukonrivier, nou 'n Nasionale Historiese Gebied van Kanada, net oorkant die Klondikerivier van die moderne Dawson City. Hierdie was ook 'n belangrike somer-bymekaarkomplek en 'n basis vir die jag van elke in die Klondikevallei.

Die huidige nedersetting is deur Joseph Ladue gestig en in Januarie 1897 vernoem na die bekende Kanadese geoloog George M. Dawson, wat die streek in 1887 ondersoek en gekarteer het. Dit het as hoofstad van Yukon gedien vanaf die stigting van die gebied in 1898 tot 1952, toe die setel na Whitehorse verskuif is.

Dawson City was die middelpunt van die Klondike Goudstormloop. Dit het in 1896 begin en die Eerste Nasies-kamp in 1898 in 'n vooruitstrewende stad van 40 000 verander. Teen 1899 was die goudstormloop op sy einde en het die stad se bevolking gedaal toe almal behalwe 8 000 mense vertrek het. Toe Dawson in 1902 as stad geïnkorporeer is, was die bevolking minder as 5 000. St. Paul's Anglikaanse Kerk, wat dieselfde jaar ook gebou is, is 'n Nasionale Historiese Gebied.

 Aardrykskunde 
duimnael| Straatlandskap en grondverskuiwing aan die bergkant; Dawson City, 1964
Dawson City lê op die Tintinafout. Hierdie fout het die Tintina-skeur geskep wat honderde kilometer ooswaarts strek. Erosie-oorblyfsels van lawastrome vorm uithoeke onmiddellik noord en wes van Dawson City.

 Klimaat 
Dawson City het 'n droë somer subarktiese klimaat (Köppen-klimaatklassifikasie: Dsc), soortgelyk aan die hoofstad van Whitehorse. Die gemiddelde temperatuur in Julie is 15,7 °C en in Januarie is dit -26.0 °C.  Die hoogste temperatuur wat nog ooit aangeteken is, is 35.0 °C op 9 Julie 1899  en 18 Junie 1950.  Die laagste temperatuur wat nog ooit aangeteken is, is -58.3 °C op 3 Februarie 1947. Dit ervaar 'n wye verskeidenheid temperature wat hoër is as 30 °C in die meeste somers en onder -40 °C in die winter. 

Die gemeenskap lê op 'n hoogte van 320 m met die gemiddelde reënval in Julie 49 mm en die gemiddelde sneeuval in Januarie 27.6 cm. Dawson het 'n gemiddelde totale jaarlikse sneeuval van 166.5 cm en gemiddeld 70 rypvrye dae per jaar. Die stad is gebou op 'n laag bevrore aarde wat in die toekoms 'n bedreiging vir die infrastruktuur van die stad kan inhou as die ysgrond (permafrost) smelt.  
duimnael| Dawson Gold
duimnael| Diamond Tooth Gerties

 Industrie 
Deesdae is die hoofbedrywe in Dawson City toerisme en goudmynbou.
duimnael| Bagger nr. 4
Energie
Elektrisiteit word deur Yukon Energy Corporation (YEC) verskaf. Meeste van die netwerkkrag is hidroëlektriese krag uit die noord-suidnetwerk van damme naby Mayo, Whitehorse en Aishihikmeer. Nadat die plaaslike hidroëlektriese kragstasie vir die goudbaggerwerk in 1966 gestaak is, het YEC elektriese krag met plaaslike dieselopwekkers voorsien. In 2004 het YEC Dawson aan sy netwerkstelsel gekoppel.

duimnael| Die meeste van Dawson se geboue lyk soos dié 19de-eeuse konstruksie. Alle nuwe konstruksies moet aan die visuele standaarde voldoen

 Verwysings 



Kategorie:Koördinate op Wikidata
Kategorie:Yukon